laion/Wikipedia-Exotic huggingface dataset:
Kalevi martsipanituba

Kalevi martsipanituba on Tallinnas aadressil Pikk 16 asuv, Maiasmoka kohviku juurde kuuluv muuseum, mis annab ülevaate martsipani ajaloost. Muuseum asutati 2000. aastal. Muuseumitoa eelkäija[viide?] oli Kalevi Maiustustemuuseum, mis asus aadressil Pärnu mnt 139a. Pärast selle hoone müüki viidi muuseumieksponaadid aadressile Pikk 16[viide?], kus asub Kalevi martsipanituba. https://kohvikmaiasmokk.ee/martsipanituba/ (vaadatud 15.06.2022) http://www.muuseum.ee/et/muuseumid/eesti_muuseumid/by_alphabet?action=details&museum_id=30 (vaadatud 10.07.2013) http://www.ap3.ee/article/2012/2/8/pankrotihaldur-pani-kalevi-vana-maja-sundmuuki[alaline kõdulink] Martsipanitoast Maiasmoka kohviku kodulehel (vaadatud 15.06.2022)
Premier Restaurants Eesti AS

Premier Restaurants Eesti AS on Eesti toitlustusettevõte, mis haldab frantsiisilepingu alusel McDonald'si kiirtoidukohti Eestis. Firma tegutseb 1995. aastast, mil Tallinnas avati Eesti esimene McDonald'si hamburgerirestoran. 2012. aastal oli Premier Restaurantsil Eestis kokku kümme restorani, neist kuus Tallinnas, kaks Tartus, üks Narvas ja Pärnus. 2011. aastal sai firma 257 288 eurot kasumit, 2010. aastal oli ettevõte 293 927 euroga kahjumis. 2011 töötas ettevõttes keskmiselt 503 inimest, kellele maksti töötasuks kokku 2,8 miljonit eurot. 2012. aastal nimetas majandusministeerium Premier Restaurantsi üheks Eesti turismisektori kolmest suurimast ettevõttest (teised kaks olid OÜ TLG Hotell ja OÜ TEZ Tour). 2007. aasta detsembrist kuulub Premier Restaurants Eesti AS Läti firmale Premier Restaurants Latvia SIA. Kõiki McDonald'si harusid Baltimaades haldab Malta ettevõtja Melo Hili juhitud Premier Capital Ltd. "McDonald'si operaator Premier Restaurants jõudis mullu kasumisse" Delfi, 26. juuni 2012 (vaadatud 16. juulil 2013) Oskar Kala "McDonald's Eestis lõpuks kasumis"[alaline kõdulink] Äripäev, 06.08.2012 (vaadatud 16. juulil 2013) "Eesti turismisektor kasvab jätkuvalt"[alaline kõdulink] majandusministeeriumi pressiteade, 23.07.2012 (vaadatud 16. juulil 2013) Anastassija Sevtšenko "Анализ маркетинговых стратегий на примере Premier Restaurants Eesti AS (McDonalds)"("Turundusstrateegiate analüüs ettevõtte Premier Restaurants Eesti AS (McDonalds) näitel"), Euroakadeemias 2011. aastal kaitstud magistritöö McDonald'si eestikeelne koduleht "McDonald'si operaator Premier Restaurants jõudis mullu kasumisse" Delfi, 26. juuni 2012 "McDonald's avab Pärnus söögikoha septembris" BNS/Pärnu Postimees, 19.07.2010 "McDonald’si muudatused puudutavad ka Eestit" Postimees, 17. mai 2011 "Eesti kiirtoiduturu suurimad naudivad prisket kasumit" Äripäev, 15.07.2009 Oskar Kala "McDonald's Eestis lõpuks kasumis" Äripäev, 06.08.2012
Baltic Restaurants Estonia

Baltic Restaurants Estonia AS (varem Fazer Amica Eesti AS ja Fazer Food Services AS) on Eesti toitlustusettevõte. Baltic Restaurants Estonia haldab mitmeid söögikohti, tegeleb asutuste, ettevõtete ja koolide toitlustamisega ning pakub toitlustusteenust üritustel. 1993. aastal Eestis alustanud firma tegutses algselt Fazeri kontserni (OY Karl Fazer AB) tütarettevõttena Eestis nime all Fazer Amica Eesti AS, 2001. aastal laieneti ka Lätti. 2010. aastal sai ettevõtte uueks nimeks Fazer Food Services AS. 2011. aastal müüs Fazer Grupp Fazeri toitlustusärid Eestis ja Lätis Fazer Food Servicese Läti juhtkonnale. Tehing ei hõlmanud Fazer Grupi teeninduskööki Tallinnas, mis muutus Soome Fazer Food Servicese osaks. Müügi eesmärk Fazeri jaoks oli keskenduda pagaritoodete ja maiustuste tootmisele. Sama aasta septembris võtsid uued omanikud firma nimeks Baltic Restaurants Estonia AS. 2011. aastal oli firmas 620 töötajat, neist 420 Eestis ja 200 Lätis. "Toitlustamisega tegeleva Fazer Food Services AS-i uus ärinimi on Baltic Restaurants Estonia AS" Postimees/Baltic Restaurants Estonia AS-i pressiteade, 26.09.2011 (vaadatud 16. juulil 2013) "Fazer Amica vahetab nime Fazer Food Services AS" Fazeri kontserni pressiteade, 10. juuni 2010 (vaadatud 16. juulil 2013) "Fazer Grupp sõlmis Fazer Food Services müügilepingu ettevõtte Läti juhtkonnaga" Fazer Grupi pressiteade, 13. juuni 2011 (vaadatud 16. juulil 2013) "Toitlustamisega tegeleva Fazer Food Services AS-i uus ärinimi on Baltic Restaurants Estonia AS" Postimees/Baltic Restaurants Estonia AS-i pressiteade, 26.09.2011 "Fazer Amica vahetab nime Fazer Food Services AS" Fazeri kontserni pressiteade, 10. juuni 2010 "Fazer Grupp sõlmis Fazer Food Services müügilepingu ettevõtte Läti juhtkonnaga" Fazer Grupi pressiteade, 13. juuni 2011
Konstantin Pätsi Muuseum

Konstantin Pätsi Muuseum on Tallinnas asuv mittetulundusühinguna tegutsev muuseum, mis annab ülevaate Konstantin Pätsi elust. Põhikirja järgi muuseum "kogub, säilitab, uurib, populariseerib ja eksponeerib president Konstantin Pätsi elu ja tööd, Eesti Vabariigi riigivanemate ning teiste riigimeestega seotud materjale teaduslikel, hariduslikel ja kultuurilistel eesmärkidel". Muuseumi eelkäija oli 1990. aastal Eesti Muinsuskaitse Seltsi Kloostrimetsa klubi asutatud Konstantin Pätsi memoriaaltuba, mis asus Tallinna Botaanikaaias. MTÜ registreeriti 28. veebruaril 1996. Juhatus: Trivimi Velliste (esimees), Elle Lees (abiesimees), Jaan Audru, Siiri Liiv, Marika Reintam; auliige: Arnold Rüütel (10. maist 2013); asutajaliikmed (1. detsember 1996): Küllo Arjakas, Mart Aru, Ira Einama, Ain Krillo, Toivo Kuldsepp (surnud 19. detsembril 2000), Siiri Liiv, Elle Lees, Tiina Pikamäe, Mati Raal, Aita Raik, Marika Reintam, Jaanis Tali, Jaan Tamm, Tiina Tojak; liikmeid: Heino Arumäe, Jüri Engelbrecht, Jüri Kraft, Kalev Kukk, Georg Liidja, Enn Nõu, Helga Nõu, Anto Raukas, Hilda Sabbo, Heli Susi, Seppo Zetterberg, Mihkel Veiderma. https://web.archive.org/web/20131008100422/http://konstantinpaetsimuuseum.ee/pohikiri.html (vaadatud 10. juulil 2013) Muuseumi koduleht (vaadatud 10. juuli 2013)
Fazer Eesti AS

Fazer Eesti AS on Soome kontserni OY Karl Fazer AB tütarettevõte Eestis, mis tegeleb kondiitri- ja pagaritoodete turustamisega. Firma asutati 1993. aastal, kui Tallinnas Kadakal (Kadaka tee 70D) avati leivatehas. 2014. aastal Tallinna tehas suleti ning tootmisliinid viidi üle Fazeri Ogre ja Kaunase tehastesse. Suhkrutolm alistas metsalõhna, Hindrek Riikoja, Postimees, 10.10.2001. (vaadatud 09.12.2019) Koondamised vaidlustanud Fazeri personal marssis välja, Aivar Õepa, Postimees, 31.08.2015. (vaadatud 09.12.2019) Fazer sulgeb Tallinna tehase, koondab ligi 100 inimest, Delfi, 02.09.2014. (vaadatud 09.12.2019) Fazer Eesti koduleht
Katharine Scott Bishop

Katharine Scott Bishop (neiupõlvenimi Katharine Scott, 23. juuni 1889 New York – 20. september 1975) oli Ameerika Ühendriikide anatoom, arst ja histoloog. Ta õppis Wellesley ja Radcliffe'i Kolledžis. 1915 – lõpetas Johns Hopkinsi ülikooli Meditsiinikooli anatoomi eriala. 1915–1923 õpetas California Ülikooli Meditsiinikoolis histoloogiat. Õpetamise kõrval tegeles ka teadustööga ning avaldas teaduspublikatsioone. 1924–1929 töötas histopatoloogina San Franciscos Georg William Hooperi nimelises Meditsiiniuuringute Instituudis. 1938–1953 töötas Alta Batesi haiglas (ingl k Alta Bates Hospital) Berkeleys. 1922. aastal avastas ta koos Herbert McLean Evansiga mitu aastat kestnud rottide toitumiseksperimentide käigus rasvlahustuva toidufaktori X ehk X-vitamiini ehk antisteriilse faktori (hilisem nimetus E-vitamiin, mis on hädavajalik rottide viljakusega, nii spermatosoidide komplekteerimise kui ka tiinuse (platsenta moodustumisega (ingl k placentation)) ja rotipoegade sünniga, seotult. Toitumiseksperimentide, mille käigus rottide toidusedel koosnes nn Osborne'i ja Mendeli "standarddieedist" : kaseiinist (18%), tärklisest (küpsetatud ja kuivatatud) (54%), rasvast (15%), võirasvast (9%) ja sooladest (4%, vastavalt McCollumi No. 185-le) koos adekvaatse A-vitamiini (kalamaksaõlina), B-vitamiini (0,4–0,6 g pärmina) ja C-vitamiini (apelsinimahlana), tulemusel muutusid nii emas- kui ka isasrotid steriilseks ehk sigimisvõimetuks. Mõlema soo sigimisvõime taastus, kui toidule lisati salatilehti, ka hariliku lutserni kuivatatud lehed tundusid rottide sigimisele samalaadset toimet avaldavat. Esialgselt arvasid nad selle C-vitamiini toime olevat, kuid hiljem selgus, et salati (ingl k lettuce) toimet avaldas rasvaine fraktsioon ja et samalaadset toimet avaldas ka nisuiduõli (tiinete rottide igapäevasele toidule lisati tilgake nisuteradest valmistatud õli). 1921 koos Herbert McLean Evansiga, On the Differential Reaction to Vital Dyes Exhibited by the Two Groups of Connective-tissue Cells. Carnegie Institution of Washington.[2]; 1922. koos Herbert McLean Evansiga, On the Existence of a Hitherto Unrecognized Dietary Factor Essential for Reproduction, (December 8, 1922) is an article from Science, Volume 56. Veebiversioon (vaadatud 14.07.2013) 1921. aastal abiellus ta advokaat Tyndall Bishopiga. Neil sündis kaks tütart. Elizabeth H. Oakes, Encyclopedia of World Scientists, lk 67-68, 2007, Infobase Publishing. ISBN 978-0-8160-6158-7, Google`i raamatu osaline veebiversioon (vaadatud 16.07.2013) http://nopr.niscair.res.in/bitstream/123456789/12861/1/IJEB%2049(10)%20732-738.pdf Gerald Litwack, Vitamin A, Vitamines and Hormones, lk 290, Vol 75, Elsevier, ISBN 978-0-12-709875-3, Google`i raamatu osaline veebiversioon (vaadatud 14.07.2013) George Wolf, The Discovery of the Antioxidant Function of Vitamin E: the contribution of Henry A. Mattill, J. Nutr. March 1, 2005 vol. 135no. 3 363–366,[1]
Kolme Sõsara Hõrgutised

Kolme Sõsara Hõrgutised (setu keeles Kolme Sõsarõ Hõrgutisõ) on kaubamärk, mille all tegutseb Võru maakonna toitlustusettevõte OÜ Alternatura, kolme õe – Kadri, Kerti ja Triin Visseli – perefirma. Kolme Sõsara Hõrgutised toitlustab Waldorfi kooli Johannese Kool Rosmal, haldab Piusa koobaste külastuskeskuse kohvikut ning pakub toitlustusteenust üritustel. Ettevõtte omapära on kohalikku päritolu toorainetest mahetoit, milles ei kasutata poolfabrikaate. Toitlustusega tegelevad õed Visselid 2007. aasta Seto Kuningriigi päevadest saati. Firma võitis toiduainekonkursi "Kuldne maius 2010". Kolme Sõsara Hõrgutiste koduleht Kolme Sõsara Hõrgutiste toidublogi Kolme Sõsara Hõrgutised Facebookis "Kooli köök, kus muudetakse maailma" Pere ja Kodu, märts 2012 (Rosma Haridusseltsi kodulehel) Inno Tähismaa "Tippkokk tegi Rosma koolis mahetoitu" Võrumaa Teataja, 18. oktoober 2012 Mirjam Nutov "Rosmal tehakse koolitoidurevolutsiooni" Maaleht, 11. november 2011 "Huvitaja" Vikerraadio, 21.02.2011 Mirjam Nutov "Reeded on koogipäevad" Lõunaleht, 26.05.2011 Heidit Kaio "Koolitoit on ohtlikult ühekülgne!" Eesti Ekspress, 29. september 2011 "Magusakonkursi "Kuldne Maius 2010" võitis Kolmõ Sõsarõ Hõrgutisõ".
Majandusajaloo muuseum

Majandusajaloo muuseum oli Tallinnas asuv muuseum, mis tutvustas paljude majandusharude (nt tööstuse, ehituse, energeetika, transpordi) temaatikat. Põhjalikumalt käsitles muuseum Eesti endiste kaubandusorganisatsioonide ja ettevõtete tegevust. Enamik materjalidest pärines alates 1944. aastast. Muuseum asutati 1974. aastal. Selle eelkäijaks oli kaubandusajaloo muuseum. Muuseumi kauaaegne eestvedaja oli Leonid Gordejev. Muuseum likvideeriti 2016. aastal, museaalid anti üle riigiarhiivile ja muuseumidele. http://www.muuseum.ee/et/muuseumid/eesti_muuseumid/by_alphabet?action=details&museum_id=32 (vaadatud 10.07.2013)
Kiek in de Köki kindlustustemuuseum

Kiek in de Köki kindlustustemuuseum on Tallinna Linnamuuseumi filiaal, kuhu kuuluvad lisaks Kiek in de Köki suurtükitornile veel Neitsitorni muuseum-kohvik, kummituslugudega kuulsaks saanud Tallitorn ja Lühikese jala väravatorn. Lisaks tornidele kuuluvad kindlustustemuuseumisse ka Ingeri ja Rootsi bastionide alused bastionikäigud. Käikudes asub ka raidkivimuuseum. Kiek in de Köki ekspositsioon annab ülevaate kunagisest sõjapidamisest, katkust ja näljahädadest ning tutvustab kuritegusid ja karistusi keskaegses linnas. Neitsitorni vanalinnavaatega kohvik pakub nii ajaloolist kui kaasaegset menüüd. Ekspositsioon võlvkeldris tutvustab Taani rahvuslipu Dannebrogi legendi Eesti kunstis ja Taani sümboleid Eesti heraldikas. Bastionikäigud ehitati 17.–18. sajandil. Bastionikäikude ekspositsioon tutvustab kaitserajatiste ajalugu ja tähtsamaid sõjalisi sündmusi. Seal asub ka rikkalik raidkivide ekspositsioon. Raidkivimuuseumi avamine 2016. aastal "Purustatud linnasüda" (2014) Jaan Künnapi fotonäitus 1984. aastal Heinrich IV esietendus 1983. aastal Neitsitorn ja Kiek in de Kök (2014) Tallinna Linnamuuseum. "Kiek in de Köki kindlustustemuuseum". Filiaalist Tallinna Linnamuuseumi kodulehel
Kolga muuseum

Kolga muuseum on Kuusalu vallas Kolga alevikus Kolga mõisahoones asuv muuseum, mis tutvustab endise Kuusalu kihelkonna kultuuripärandit. Muuseum avati 1994. aastal. http://www.muuseum.ee/et/muuseumid/eesti_muuseumid/by_alphabet?action=details&museum_id=542 (vaadatud 10.07.2013)
Pima maakond

Pima maakond (Pima County) on maakond USA-s Arizona osariigi lõunaosas. Geograafilised koordinaadid on 32°03' N, 111°49' W. Maakonna halduskeskus ja suurim linn on Tucson. Maakonna pindala on 23 800 km², millest 5 km² moodustab veepindala. Lõunas piirneb maakond Mehhiko Sonora osariigiga. Elanike arv oli 2020. aasta rahvaloenduse järgi 1 043 433. Aastal 2010 oli elanikke 980 263 ja 2000. aastal 843 746. Elanike arvult on Pima maakond Arizona osariigis teisel kohal. Ligi 95 protsenti maakonna elanikest elab maakonna idaosas, kus asub Tucsoni linnastu. Maakonna keskosa linnastust läänes hõlmab Tohono O'odhami indiaanlaste reservaat (Tohono Oʼodham Indian Reservation), mis ulatub üle maakonna piiri Maricopa ja Pinali maakonda. Tohono O'odhami reservaadi hulka kuulub ka Tucsonist lõunasse jääv väiksem San Xavieri reservaat, kus asub 18. sajandi lõpus hispaanlaste rajatud misjon ja kolm indiaanikasiinot. Lisaks asub San Xavieri reservaadist põhjas Pasqua Yaqui hõimu reservaat. Yuma maakond (läänes) Maricopa maakond (põhjas) Pinali maakond (põhjas) Grahami maakond (kirdes) Cochise'i maakond (idas) Santa Cruzi maakond (kagus) Altar, Mehhiko (lõunas) Caborca vald, Mehhiko (lõunas) Plutarco Elías Callese vald, Mehhiko (lõunas) Sáric, Mehhiko (lõunas) Pima maakonna ala läks USA-le 1853. aastal Gadseni ostuga. Pima maakond moodustati 9. novembril 1864 ning maakond on üks neljast originaalsest maakonnast Arizonas. Maakond on saanud nime pima indiaanlaste järgi. Algselt hõlmas Pima maakond kogu Arizona territooriumi ala, mis jäi laiuskraadist 113° 20' idasse ja Gila jõest lõunasse. Hiljem moodustati Pima maakonna alast Cochise'i, Grahami ja Santa Cruzi maakond. Marana (51 908 elanikku 2020. aasta rahvaloenduse seisuga) Oro Valley (47 070 elanikku) Sahuarita (34 134 elanikku) South Tucson (4613 elanikku) Tucson (542 629 elanikku) Buenos Aires National Wildlife Refuge Catalina State Park Cabeza Prieta National Wildlife Refuge (osa) Coronado metsakaitseala (osa) Ironwood Foresti rahvusmonument (osa) Organ Pipe Cactuse rahvusmonument Saguaro rahvuspark Interstate 10 Interstate 19 State Route 77 State Route 83 State Route 85 State Route 86 State Route 210 State Route 989 Pima maakonna koduleht (inglise keeles)
Kassari ekspositsioonimaja

Kassari ekspositsioonimaja on Hiiumaal Hiiumaa vallas Kassari mõisa valitsejamajas asuv muuseum, Hiiumaa Muuseumi filiaal. Varem asus majas 1967. aastal loodud Hiiumaa Muuseum. Maja tutvustab Hiiumaa ajalugu kiviajast 1990. aastateni. https://web.archive.org/web/20131203012843/http://www.muuseum.hiiumaa.ee/index.php?page=kassari-ekspositsioonimaja (vaadatud 10.07.2013) Muuseumist Hiiumaa Muuseumi kodulehel (vaadatud 10.07.2013)
Cochise'i maakond

Cochise'i maakond (Cochise County) on maakond USA-s Arizona osariigi kaguosas. Geograafilised koordinaadid on 31°52' N, 109°45' W. Maakonna halduskeskus on Bisbee ja suurim linn Sierra Vista. Maakonna pindala on 16 107 km², millest 128 km² moodustab veepindala. Elanike arv oli 2010. aasta rahvaloenduse järgi 131 346. Aastal 2000 oli elanike arv 117 755. Santa Cruzi maakond (edelas) Pima maakond (läänes) Grahami maakond (põhjas) Greenlee maakond (kirdes) Hidalgo maakond (idas) Agua Prieta (lõunas) Cananea vald (lõunas) Naco (lõunas) Santa Cruzi vald (lõunas) Cochise'i maakond moodustati 9. veebruaril 1881 Pima maakonna idaosast. Maakond on saanud nime legendaarse tširikahua-apatši sõjapealiku Cochise'i järgi. 1929. aastani oli maakonna halduskeskus Tombstone, sellest ajast on halduskeskus olnud Bisbee. 19. sajandil oli Cochise'i maakond üks Metsiku Lääne tulipunkte. Chiricahua rahvusmonument Coronado metsakaitseala (osa) Coronado mälestusmärk Kartchner Caverns State Park Leslie Canyon National Wildlife Refuge San Pedro Riparian National Conservation Area "Arhiivikoopia". Originaali arhiivikoopia seisuga 27. oktoober 2014. Vaadatud 29. oktoobril 2014.{{netiviide}}: CS1 hooldus: arhiivikoopia kasutusel pealkirjana (link) Cochise'i maakonna koduleht (inglise keeles)
Mohave maakond

Mohave maakond (Mohave County) on maakond USA-s Arizona osariigi loodeosas. Geograafilised koordinaadid on 35°40' N, 113°51' W. Maakonna halduskeskus on Kingman ja suurim linn Lake Havasu City. Maakonna pindala on 34 886 km², millest 409 km² moodustab veepindala. Maakond on pindalalt Arizona teine ja USA viies maakond. Elanike arv on arvestuslikult 2015. aasta seisuga 204 737. 2010. aasta rahvaloenduse järgi oli elanikke 200 186. Asustustihendus on 5,87 in/km². Suur kanjon jagab maakonna kaheks osaks, mille vahel puudub maismaad pidi ühendus. Põhjaosa on hõredalt asustatud ja moodustab Arizona Stripi lääneosa ning piirneb Utah' ja Nevada osariigiga. Pindalalt suurem lõunaosa piirneb Colorado jõge pidi Nevada ja California osariigiga. Lõunaosas paikneb Mojave kõrb. Maakonda läbivad kaks USA kiirteede süsteemi kiirteed: Interstate 15 ja Interstate 40, ning ajalooline Route 66. Maakonnas asuvad Kaibabi, Fort Mojave ja Hualapai indinaalaste reservaat. Washingtoni maakond, Utah (põhjas) Kane'i maakond, Utah (kirdes) Coconino maakond (idas) Yavapai maakond (idas) La Pazi maakond (lõunas) San Bernardino maakond, California (edelas) Clarki maakond, Nevada (läänes) Lincolni maakond, Nevada (loodes) Mohave maakond moodustati 9. novembril 1864 ja maakond on üks neljast originaalsest maakonnast Arizonas. Maakonna idapiiriks määrati algselt 113° 20' ja lõunapiiriks Bill Williamsi jõgi. 1865. aastal loodi Mohave maakonna osast Pah-Ute'i maakond, kuid see liideti uuest Mohave maakonnaga 1871. aastal. Maakonna praegused piirid seati 1881. aastal. Maakonnal on ajaloo vältel kokku olnud viis halduskeskust: Mohave City (1864–1867), Hardyville (1867–1873), Cerbat (1873–1877), Mineral Park (1877–1887) ja Kingman (alates 1887). Maakond on saanud nime mohave indiaanihõimu järgi. Bill Williams River National Wildlife Refuge (osa) Suure kanjoni rahvuspark (osa) Grand Canyon-Parashanti rahvusmonument Havasu National Wildlife Refuge (osa) Kaibabi metsakaitseala (osa) Lake Mead National Recreation Area (osa) Pipe Springi rahvusmonument Maakonnas asub 18 ürgloodusala (wilderness area). Arrastra Mountain Wilderness osa Yavapai maakonnas Aubrey Peak Wilderness Beaver Dam Mountains Wilderness osa Washingtoni maakonnas Cottonwood Point Wilderness Grand Wash Cliffs Wilderness Havasu Wilderness osa San Bernardino maakonnas Kanab Creek Wilderness suurem osa Coconino maakonnas Mount Logan Wilderness Mount Nutt Wilderness Mount Tipton Wilderness Mount Trumbull Wilderness Mount Wilson Wilderness Paiute Wilderness Rawhide Mountains Wilderness suurem osa La Pazi maakonnas Swansea Wilderness suurem osa La Pazi maakonnas Upper Burro Creek Wilderness suurem osa Yavapai maakonnas Wabayuma Peak Wilderness Warm Springs Wilderness Nothing Santa Claus Mohave maakonna koduleht (inglise keeles)
Ljaano

Ljaano (hispaania keeles Los Llanos – "tasandikud") on tasane troopiline rohtla (ilmeliselt sarnane savanniga) Lõuna-Ameerika loodeosas Andidest ida pool Colombias ja Venezuelas, peamiselt Orinoco jõgikonnas. See on troopiliste ja lähistroopiliste rohtlate, savannide ja põõsastikute bioomi ökoregioon. Kampo Pampa Preeria Stepp
La Pazi maakond

La Pazi maakond (La Paz County) on maakond USA-s Arizona osariigi lääneosas. Geograafilised koordinaadid on 33°50' N, 113°56' W. Maakonna halduskeskus on Parker, kus elas 2020. aasta rahvaloenduse andmetel 3417 inimest. Teine maakonnas asuv linn on 2413 elanikuga Quartzsite. Maakonna pindala on 11 690 km², millest 40 km² moodustab veepindala. Läänes piirneb maakond California osariigiga. Elanike arv oli 2020. aasta rahvaloenduse järgi 16 557. Aastal 2010 oli elanikke 20 489 ja 2000. aastal 19 715. Maakonna lääneosas asub Colorado jõe indiaanireservaat (Colorado River Indian Reservation), kus elavad nelja hõimu indiaanlased: mohaved, tšemehuevid, hopid ja navahod. Ka maakonna halduskeskus Parker asub reservaadis, olles korraga ka reservaadi halduskeskuseks. Indiaanireservaat jääb osaliselt ka California osariigi alale. Mohave maakond (põhjas) Yavapai maakond (kirdes) Maricopa maakond (idas) Yuma maakond (lõunas) Imperiali maakond (California) (edelas) Riverside'i maakond (California) (läänes) San Bernardino maakond (California) (loodes) La Pazi maakond moodustati 1. jaanuaril 1983 Yuma maakonna põhjaosast. La paz tähendab hispaania keeles 'rahu'. Bill Williams River National Wildlife Refuge (osa) Cibola National Wildlife Refuge (osa) Imperial National Wildlife Refuge (osa) Kofa National Wildlife Refuge (osa) Interstate 10 U.S. Route 60 U.S. Route 95 State Route 72 State Route 95 La Pazi maakonna koduleht (inglise keeles)
Washingtoni maakond (Arkansas)

Washingtoni maakond (Washington County) on maakond USA-s Arkansase osariigi loodeosas. Geograafilised koordinaadid on 36°00' N, 94°13' W. Maakonna halduskeskus ja suurim linn on Fayetteville. Maakonna pindala on 2476 km², millest 16 km² moodustab veepindala. Elanike arv oli 2010. aasta rahvaloenduse järgi 203 065. Aastal 2000 oli elanikke 157 715. Bentoni maakond (põhjas) Madisoni maakond (idas) Crawfordi maakond (lõunas) Adairi maakond (läänes) Washingtoni maakond moodustati 17. oktoobril 1829 Crawfordi maakonna osast 17. Arkansase maakonnana. Maakond on saanud nime esimese Ameerika Ühendriikide presidendi George Washingtoni järgi. Ozarki metsakaitseala (osa) Winona maakonna koduleht (inglise keeles)
Erisoodustus

Erisoodustus on kaup, teenus või rahaliselt hinnatav kingitus, mida tööandja oma töötajale võimaldab. Tegemist on töötajale antava lisatuluga, millelt peab tasuma tulu- ja sotsiaalmaksu. Tulumaksuseaduse väljavõte Maksuameti juhend erisoodustuse kohta Raamatupidamise ja maksuinfo foorumi erisoodutuse teema
Pulaski maakond (Arkansas)

Pulaski maakond (Pulaski County) on maakond USA-s Arkansase osariigis. Geograafilised koordinaadid on 34°44' N, 92°17' W. Maakonna halduskeskus on Little Rock. Maakonna pindala on 2092 km², millest 96 km² moodustab veepindala. Elanike arv oli 2010. aasta rahvaloenduse järgi 382 748. Aastal 2000 oli elanike arv 361 474. Pulaski maakond on elanike arvult Arkansase suurim. Faulkneri maakond (põhjas) Lonoke'i maakond (idas) Jeffersoni maakond (lõunas) Saline'i maakond (läänes) Perry maakond (loodes) Pulaski maakond moodustati 15. detsembril 1818 Clarki ja Hempsteadi maakonna osadest viienda Arkansase maakonnana. Maakond on saanud nime Poola aadliku Casimir Pulaski järgi, kes päästis Ameerika iseseisvussõjas Georg Washingtoni elu. Little Rock Centrali keskkooli muinsuskaitseala Pulaski maakonna koduleht (inglise keeles)